als_Latn dik_Latn sag_Latn
Motorola ka në plan të nxjerrë në treg së shpejti një orë inteligjente. Kompania ka thënë se do të përqendrohet më shumë tek dizajni dhe bateria e orës, në mënyrë që të zgjasë sa më shumë.
“Ora inteligjente, të cilës akoma nuk i është vendosur një emër, do të zgjidhë disa nga problemet e përdoruesve dhe do të jetë pajisja që konsumatorët do të donin ta kishin.” Tha Rick Osterloh, shefi ekzekutiv i kompanisë Motorola gjatë shfaqjes në Kongresin Botëror të Telefonave. Ai gjithashtu i siguroi konsumatorët se kjo orë inteligjente nuk do të përdorë sistemin operativ Tizen, si ora Gear 2. Ndoshta mund të përdorë sistemin Android. Osterloh nuk dha informacion se kur kjo orë mund të dalë në treg apo se sa do të kushtojë.
Motorola ka krijuar edhe më parë ora inteligjente, si ora ACTV që përdorej për monitorimin e ushtrimeve në palestër. Jetëgjatësia e baterisë, mos rezistimi ndaj ujit dhe dizajni jo i mirë bënë që ajo të mos shitej shumë në treg. Motorola shpreson se këtë radhë do të sjellë një orë inteligjente me një dizajn perfekt, dhe që do të jetë konkurrente e fortë me orët e Samsung, Apple dhe kompanisë HTC.
(Herë të lexuara: 163)
als_Latn als_Latn als_Latn als_Latn